CFR Cluj numără zilele până la duelul cu AS Roma, din Europa League. În 2008, ardelenii scriau istoria în "Cetatea Eternă".
CFR Cluj rămâne lider în grupa, după 0-0 cu Young Boys. Joia viitoare, CFR Cluj merge în Italia, pentru meciul cu AS Roma. Tătărușanu a fost titular în AC Milan – Sparta Praga 3-0.
În Europa League, în grupa CFR-ului, unii mai egali ca alții. Bătrâneii lui Dan Petrescu au făcut egal cu Young Boys Berna, campionana Elveției, 1-1, iar CFR e lider în grupă.AS Roma, doar 0-0, acasă, cu ȚSKA Sofia, iar săptămâna viitoare drumurile CFR-ului duc tot la Roma, cel mai tare meci din grupa. De AS Roma se leagă cea mai frumoasă victorie din istoria CFR-ului, 2-1 în grupele Champions League, în 2008, cu "dubla" lui Culio.Revenim în prezent, și ca povestea să fie completă, trebuie să adăugam ceva și la capitolul "de ce s-a mai plâns Dan Petrescu?"."Am nevoie de jucători, dacă vrei să iei campionatul, luați-mi jucători. Dacă se accidentează și Hoban, rămân fără mijlocaș în Europa League", le-a transmis Petrescu șefilor, normal, la televizor.Tot în Europa League, Ciprian Tătărușanu a fost în poartă de data asta cu o prestație fără greșeală. Milan a învins-o cu 3-0 pe Sparta Praga.